**Ministru kabineta** **rīkojuma “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” (turpmāk – Projekts) izstrādāts ar mērķi piešķirt finansējumu Valsts ieņēmumu dienestam (turpmāk – VID), lai nodrošinātu nepieciešamo izmaiņu veikšanu VID informācijas sistēmās atbilstoši 2021. gadā veiktajiem grozījumiem normatīvajos aktos saistībā ar VID administrētajiem atbalsta pasākumiem Covid-19 pandēmijas izraisītās krīzes seku pārvarēšanai un atbilstoši Saeimā pieņemtajiem grozījumiem Covid-19 infekcijas izplatības seku pārvarēšanas likumā.  Ministru kabineta rīkojums stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Ministru kabineta (turpmāk – MK) 17.07.2018. noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu, kā arī Covid-19 infekcijas izplatības seku pārvarēšanas likuma 24. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši MK 24.11.2020. noteikumos Nr. 709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos” (turpmāk – MK noteikumi Nr. 709), MK 10.11.2020. noteikumos Nr. 675 “Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos” un MK 10.11.2020. noteikumos Nr. 676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai” (turpmāk – MK noteikumi Nr. 676) noteiktajam VID veic šajos noteikumos paredzētā atbalsta (atbalsta par dīkstāvi, algu subsīdiju un grantu apgrozāmo līdzekļu plūsmas nodrošināšanai) izmaksas administrēšanu, t.i., nodrošina nodokļu maksātāju iesniegumu pieņemšanu, to izskatīšanu, lēmumu par atbalsta izmaksu vai izmaksas atteikšanu pieņemšanu un atbalsta maksājumu veikšanu.  Lai Covid-19 pandēmijas izraisītās krīzes atbalsta risinājumi sasniegtu iecerēto nodokļu maksātāju loku un sniegtu iecerēto atbalstu, MK noteikumos Nr. 675, Nr. 676 un Nr. 709 2021. gadā līdz Projekta sagatavošanas brīdim kopā veikti grozījumi 10 reizes.  Lai nodrošinātu atbalsta iesniegumu apstrādi VID informācijas sistēmās (turpmāk – IS), atbilstoši veiktajiem grozījumiem MK noteikumos, ir nepieciešams veikt izmaiņas VID IS. VID IS arhitektūra ir veidota tā, lai nodrošinātu VID pamatdarbības procesu izpildi. IS arhitektūru nosaka uzturamo IS pārvaldības prasības, labās prakses principi, pieejamības prasības, kā arī normatīvajos aktos noteiktās prasības, kā rezultātā VID IS sadalītas loģiskos elementos, kur katrs no tiem nodrošina atbilstību izvirzītajām prasībām, piem., (i) klientu pašapkalpošanās vide, kas nodrošina sadarbības vidi ar nodokļu maksātājiem un tās pieejamību plašam vienlaicīgu lietotāju lokam, (ii) pamatdarbības atbalsta IS, kas nodrošina VID uzdevumu un darba plūsmas procesu izpildi, datu analīzes, statistikas un pārskatu sistēmas, un (iii) datu analīzes, statistikas un pārskatu sistēmas, kas nodrošina iespēju veikt iesniegto pieteikumu izvērtēšanu atbilstoši MK noteikumos noteiktajiem atbilstības kritērijiem. Ieviešot jaunas datu apstrādes prasības (jaunus kritērijus atbalsta piešķiršanai), izmaiņas jāievieš visos IS elementos, kuri kādā no darba plūsmas procesiem nodrošina attiecīgo datu apstrādi.  Pasākumi Covid-19 pandēmijas izraisītās krīzes mazināšanai ir noteikti arī Covid-19 infekcijas izplatības seku pārvarēšanas likumā. Saeimā š.g. 18. martā tika pieņemti grozījumi šajā likumā, cita starpā paredzot pagarināt gada pārskatu un gada ienākumu deklarāciju par 2020. gadu iesniegšanas termiņu un veikt izmaiņas azartspēļu nodokļa aprēķināšanas kārtībā, kamēr ir noteikts aizliegums organizēt azartspēles azartspēļu organizēšanas vietās. Likumprojekta (Nr: 973/Lp13) anotācijā norādīts, ka likumprojektā paredzēto normu ieviešanai nepieciešams veikt izmaiņas VID IS par kopējo summu 50 670,93 *euro*.  Līdz š.g. 25. martam VID par pamatdarbības nodrošināšanai piešķirto valsts budžeta finansējumu ir apmaksājis izmaiņu veikšanu IS saistībā ar Covid-19 seku pārvarēšanu saistītām izmaiņām normatīvajos aktos 181 566 *euro* apmērā. Turpmāko izmaiņu, kas izriet no 2021. gadā veiktajiem grozījumiem MK noteikumos par atbalsta sniegšanu Covid-19 krīzes seku pārvarēšanai un Saeimā pieņemtajiem grozījumiem Covid-19 infekcijas izplatības seku pārvarēšanas likumā, izdevumu segšanai un veikto izmaiņu uzturēšanai nepieciešami papildu 390 000 *euro*. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (Valsts ieņēmumu dienests) |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ietekmēs nodokļu maksātājus un to darbiniekus, kuriem atbilstoši MK noteikumos par atbalsta piešķiršanu Covid-19 izraisītās krīzes apstākļos ir tiesības pieteikties atbalsta saņemšanai. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 390 000 | 0 | 0 | 0 | 0 | 0 |
| 2.1. valsts pamatbudžets | 0 | 390 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -390 000 | 0 | 0 | 0 | 0 | 0 |
| 3.1. valsts pamatbudžets | 0 | -390 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +390 000 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ar MK noteikumu Nr. 675, Nr. 676 un Nr. 709 grozījumiem (neskaitot ar 14.01.2021. grozījumiem MK noteikumos Nr. 676 saistītās izmaiņas VID IS, kuru veikšanai ar MK 05.03.2021. rīkojumu Nr. 141 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” ir paredzēts papildu finansējums līdz 49 792 *euro*) veikto izmaiņu un ar 18.03.2021. likumu “Grozījumi Covid-19 infekcijas izplatības seku pārvarēšanas likumā” veikto izmaiņu iestrādāšanai VID IS 2021. gadā nepieciešams papildu finansējums 390 000 *euro*, tai skaitā izmaiņām:   * Datu noliktavas sistēmā (DNS) 173 809 *euro* (343,645 c/d x 505,78 *euro*); * Elektroniskās deklarēšanas sistēmā (EDS) 69 587 *euro* (142 c/d x 490,05 euro); * Maksājumu administrēšanas informācijas sistēmā (MAIS) 34 346 *euro* (71,5 c/d x 480,37 *euro*); * Nodokļu informācijas sistēmā (NIS) 90 206 *euro* (198,8 c/d x 453,75 *euro*); * Publiskojamās informācijas datu bāzes sistēmā (PDB) 20 052 *euro* (45 c/d x 490,05 *euro*). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Finansējums izmaiņu veikšanai VID IS tiks pārdalīts no resora “74. Gadskārtējā valsts budžeta izpildes procesā pārdalāmais finansējums” budžeta programmas 02.00.00 “Līdzekļi neparedzētiem gadījumiem” atbilstoši faktiskajai finansējuma nepieciešamībai. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija (Valsts ieņēmumu dienests) |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J. Reirs

Vilks 67120249

ints.vilks@vid.gov.lv